દુષ્કાળમાં ઘાસચારાને બદલે વૈકલ્પિક પશુઆહાર તરીકે પ્રચલિત ઘાસચારા સિવાય શેરડી , શેરડીના કુચા , ઘઉંનું પરાળ , ઝાડના લીલા સુકા પાન , કાગળની પસ્તીને મોલાસીસ અથવા ગોળની રસી સાથે ભેળવીને ખવડાવી શકાય છે. ગાંડા બાવળની શીંગો દેશી બાવળના પરડા , રેઈનટ્રીની શીંગો ભરડીને બીજા દાણ મિશ્રણ સાથે ખાળવી શકાય તેમજ જ્યાં ફાફડાથોર,કેતકી વગેરે મળતા હોય ત્યાં થોરના કાંટા બાળીને અને કેતકીના કાંટા છોલીને નાના ટુકડા કરી અછતમાં અન્ય ચાર સાથે ખવડાવી શકાય. કપાસ, તુવેરની પાતળી કરાઠી પણ ટુકડા કરી દળીને મોલાસીસ સાથે ખવડાવી શકાય.ઝાડના સુકા પાન , પરાળ,શેરડીના કુચા તેમજ રદ્દી પેપરને દળી મોલાસીસ ભેળવી તેના ગોળ લાડુ અથવા ચોસલા બનાવી ખવડાવી શકાય ચોસલા નું વહન કરી શકાય.